stanford-oval/wikipedia huggingface dataset:
Lintula
Sukunimenä

Anni Lintula (s. 1981), journalisti, liiketoimintajohtaja ja nuorisokulttuurin asiantuntija
Emil Lintula (k. 1918), punakaartilaispäällikkö
Henri Lintula (s. 1990), vapaaottelija
Kaarle (Kalle) Lintula (1886–1918), taidemaalari
Lassi Lintula (s. 1997), futsalpelaaja
Samuli Lintula, Samson (s. 1971), sarjakuvapiirtäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lintula”, voi hakea sivunnimihaulla, laajalla sivunnimihaulla tai tekstihaulla.
Live in Stockholm 1977

| Live In Stockholm 1977 Hurriganes |
| --- | --- | --- |

Livealbumin tiedot
 Äänitetty : 1977
 Julkaistu: 1996
 Formaatti: CD (1996)   LP, MC (2021)
 Tyylilaji: rock and roll
 Kesto: 60.26
 Levy-yhtiö: Warner Music Finland
Listasijoitukset
  Suomi: 1. (Albumilista)    Suomi: 1. (Fyysinen albumilista)
Hurriganesin muut julkaisut
| 20 suosikkia – Get On 1995 | Live In Stockholm 1977 1996 | Double Trouble 1997 |
Live In Stockholm 1977 on Hurriganesin livealbumi, joka julkaistiin vuonna 1996. Levy on tehty C-kasetille tallennetusta keikkaäänitteestä, jonka kitaristi Ile Kallio löysi tavaroidensa joukosta muuton yhteydessä nauhan oltua kateissa vuosia. Äänitys tehtiin Hurriganesin ensimmäisellä näytöskeikalla Jarla teaternissa Tukholmassa. Samana iltana Hurriganes soitti kaksi noin tunnin mittaista keikkaa, eikä liene ainakaan yleisessä tiedossa kumpi näistä keikoista on levyllä. Levy on omistettu Cisse Häkkisen muistolle.
Hurriganes sai albumista kultalevyn vuonna 1997. Musiikkituottajien tilaston mukaan levyä on myytymilloin? 22 159 kpl.
Albumi julkaistiin alun perin CD-levynä. Lipposen Levy ja Kasetti julkaisi albumin vuonna 2021 tuplavinyylinä ja C-kasettina. Albumi nousi silloin Suomessa sekä albumilistan että fyysisen albumilistan kärkeen.
Kappaleet

Good Morning Little Schoolgirl – 3.27
It Ain't What You Do – 4.08
Tallahassee Lassie – 3.13
Everybody's Making It Big – 2.31
11th Street Boogie – 2.57
Woo-oo-oo-oo-o – 2.16
Elephant's Boogie – 4.09
The Phone Rang – 1.47
My Only One – 3.52
Hot Wheels – 3.12
Say Mama – 2.23
I Will Stay – 2.40
Ridin' Ridin' – 2.55
Eight Days A Week – 1.53
Keep On Movin' – 3.56
Talkin' Bout You – 4.01
Tiger – 2.16
Bo Diddley – 6.38
Roadrunner / Get On...Fade Out – 3.11
Kokoonpano

Remu Aaltonen – laulu, rummut
Cisse Häkkinen – laulu, basso
Ile Kallio – kitara
Luna 2

| Luna 2 |
| --- | --- |
Alkuperäinen nimi:  Луна-2
 Luna 2
Tehtävätyyppi:  iskeytyjä
Kohde:  Kuu
Laukaisu:  12. syyskuuta 1959 kello 22.02.24 UTC  Baikonurin kosmodromi 
Massa:  390,2 kg
COSPAR ID::  1959-014A
Luna 2 (ven. Луна-2) oli ensimmäinen ihmisen lähettämä avaruusluotain, joka iskeytyi Kuuhun. Sen lähetti Neuvostoliitto. Luotain hajosi osumassa sirpaleiksi. Luotain iskeytyi Kuuhun Sateiden meren itäreunaan, lähelle Aristillus-, Arkhimedes- ja Autolycus-kraattereita.
Rakenteeltaan Luna 2 oli samanlainen kuin Luna 1, se kuului ns. E-1A-sarjaan. Luotain painoi 390,2 kilogrammaa.
Luna 2 oli ensimmäinen laite, joka havaitsi aurinkotuulen. Sen edeltäjän havainnoista oli saatu viitteitä ilmiön olemassaolosta ja Luna 2:n ionianturit asetettiin parempaan asentoon jotta sillä voitiin mitata plasmavuota. Kuulla ei havaittu magneettikenttää tai Van Allenin säteilyvyöhykkeitä.
Luna 2 laukaistiin 12. syyskuuta 1959 ja sen matka kesti 33,5 tuntia. Luotain murskautui Kuuhun 13. syyskuuta 1959 kello 23.02 Suomen aikaa.
Luna 2:n sisäpuolella oli kahtena sisäkkäisenä pallona viisikulmion muotoisia Neuvostoliiton tunnuksia, ikään kuin jalkapallokuviona. Sen sisällä oli räjähde, joka hajotti Neuvostoliiton tunnukset pitkin kuun pintaa.
Pienoismalli luotaimen sisäosasta Kansasin avaruusmuseossa
Neuvostoliitolle onnistunut Luna2:n lento oli merkittävä voitto avaruuskilvassa, mistä merkkinä pääsihteeri Nikita Hruštšov luovutti luotaimen sisäosan pienoismallin Yhdysvaltojen presidentti Dwight D. Eisenhowerille vieraillessaan ensi kertaa Yhdysvalloissa pian lennon jälkeen.
Luna 14

| Luna 14 |
| --- | --- |
Alkuperäinen nimi:  Луна-14
Tehtävätyyppi:  satelliitti
Kohde:  Kuu
Laukaisu:  7. huhtikuuta 1968 kello 10.09.32 UTC Baikonurin kosmodromi
Massa:  1 700 kg
COSPAR ID::  1968-027A
Luna 14 (ven. Луна-14) oli Neuvostoliiton Kuuta kiertänyt avaruusluotain, joka laukaistiin 7. huhtikuuta 1968.
Luotain muistutti Luna 12:a ja siinä oli Luna 10:n kojeita muistuttaneita laitteita. Luotain lienee liittynyt Neuvostoliiton miehitetyn, sittemmin keskeytyneen N1-kuuohjelman viestintälaitteiden testaukseen.
Luettelo X Window Systemin työpöytä- ja ikkunointiympäristöistä

Tämä on luettelo X Window Systemille tehdyistä työpöytä- ja ikkunointiympäristöistä.
Unix-tyylisillä järjestelmillä on kautta aikain ollut graafisia käyttöliittymiä ja työpöytäympäristöjä laidasta laitaan. Suosituimmaksi graafisten käyttöliittymien pohjaksi muodostui ajan myötä X Window System, joka ei kuitenkaan sisältänyt itsessään varsinaista käyttöliittymää vaan jättää sen toteuttamisen sovellusohjelmille (käytännössä käyttöliittymäkirjastoille) sekä erilliselle ikkunanhallintaohjelmalle.
1990-luvun alussa kaupallisten unix-järjestelmien valmistajat päättivät standardoida yhden käyttöliittymä- ja työpöytämallin, josta jokainen unix-valmistaja teki toteutuksen omalle käyttöjärjestelmälleen. Tämän työpöytästandardin nimeksi annettiin Common Desktop Environment. Avoimella lähdekoodilla on saatavilla OpenCDE, joka pyrkii olemaan CDE-standardin mukainen, sekä XFCE, joka on erittäin kevyt ja nopea, muttei täysin CDE-yhteensopiva (vaikka näyttääkin kovasti CDE:ltä).
Perinteisesti X-ikkunoinnin yhteydessä ei ole käytetty varsinaista työpöytäympäristöä vaan pelkkää ikkunanhallintaohjelmaa, ja nykyisinkin monet käyttäjät tyytyvät pelkkään ikkunanhallintaohjelmaan. Työpöytäympäristöt tuovat kuitenkin mukanaan mm. ohjelmistojen yhteistoimivuuden. Monet ohjelmat on nimenomaisesti suunniteltu käytettäväksi tietyssä työpöytäympäristössä.
Aloittelijoille soveltuviksi työpöytäympäristöiksi on arvioitu:
GNOME
KDE
MATE
Common Desktop Environment
Lisäksi työpöytäympäristöinä voidaan käyttää myös itsenäisiä ikkunanhallintaohjelmia, joita ovat:
After step
Blackbox
DWM
Enlightenment
Fluxbox
Fvwm
Fvwm2
Fvwm95
GNUstep
IceWM
Ion
Ion2
Ion3
Openbox
ratpoison
Twm
waimea
Window Maker
XFce
XFce4
Xpde
Lofsöngur

| Lofsöngur |
| --- | --- |
 Kansallislaulun nuotit
Valtio:   Islanti
Säveltäjä:  Sveinbjörn Sveinbjörnsson
Sanoittaja:  Matthías Jochumsson
Suomenkielinen nimi:  Ylistyslaulu
   Kansallislaulun ensimmäinen säkeistö 
Lofsöngur (”Ylistyslaulu”) on Islannin kansallislaulu. Tekstin on laatinut Matthías Jochumsson, sävelmä on Sveinbjörn Sveinbjörnssonin. Yleensä tyydytään laulamaan ensimmäinen säkeistö. Bjarni Thorarensenin runo "Eldgamla Ísafold" oli aiemmin Islannin epävirallinen kansallislaulu.
I)
(”Oi isänmaamme Jumala, oi Jumala meidän maamme! Me ylistämme pyhää, pyhää nimeäsi. Taivaan aurinkokunnista sinulle sitovat seppeleen sinun sotajoukkosi, aikojen kokous. Sinun edessäsi päivä on tuhat vuotta ja tuhat vuotta vain yksi päivä, yksi ikuisuuden pikku kukinto, joka kyynel väristen rukoilee Jumalaansa ja kuolee. Islannin tuhat vuotta, Islannin tuhat vuotta, yksi ikuisuuden pikku kukinto, joka kyynel väristen rukoilee Jumalaansa ja kuolee.”)
II)
III)
Aiheesta muualla

Kuvia tai muita tiedostoja aiheesta Lofsöngur Wikimedia Commonsissa
Luna 19

| Luna 19 |
| --- | --- |
Alkuperäinen nimi:  Луна-19
Tehtävätyyppi:  satelliitti
Kohde:  Kuu
Laukaisu:  28. syyskuuta 1971 kello 10.00.22 UTC Baikonurin kosmodromi
Laukaisualus:  Proton
Massa:  5 600 kg
COSPAR ID::  1971-082A
Luna 19 (ven. Луна-19) oli neuvostoliittolainen kuuluotain. Se laukaistiin 28. syyskuuta 1971 UR-500/Proton -kantoraketilla. Sen tehtävänä oli kartoittaa ja valokuvata Kuuta kiertoradalta käsin. Sen toiminta kesti aina vuoden 1972 lokakuuhun asti.
Luna 15

| Luna 15 |
| --- | --- |
Alkuperäinen nimi:  Луна-15
Tehtävätyyppi:  laskeutuja/näytteenotto
Kohde:  Kuu
Laukaisu:  13. heinäkuuta 1969 kello 02.54.42 UTC Baikonurin kosmodromi
Massa:  2 718 kg
COSPAR ID::  1969-058A
Luna 15 (ven. Луна-15) oli Neuvostoliiton kuuluotain, joka laukaistiin 13. heinäkuuta 1969, kolme päivää ennen USA:n Apollo 11 -kuulentoa. Luna 15 oli kuuhun laskeutuja-näytteennoutaja-tyyppiä E8-5 ja muistutti Luna 16:ta. Luotain painoi 5 700 kg. Sen kantoraketti oli Proton 8K82K ja Blok D.
Luotain oli jarruttanut Kuun kiertoradalle 17. heinäkuuta 1969. Siellä luotain suoritti radanmuutoksia ja kiersi Kuun 52 kertaa. 21. heinäkuuta 1969 kello 15.47 UTC luotain törmäsi Kuuhun Vaarojen mereen paikkaan 17° pohjoista leveyttä 60° itäistä pituutta, kun hallittu laskeutuminen ei onnistunut. Luotainta edeltäneet kolme laukaisua Luna 1969A, Luna 1969B ja Luna 1969C olivat myös epäonnistuneet.
Luna 15 yritti tuoda ensimmäiset näytteet Kuusta ennen amerikkalaisia. Vaikka luotain olisi onnistunut laskeutumisessa ja näytteidenotossa, se ei olisi ehtinyt takaisin Maahan ennen Apollo 11:n miehistöä. Törmäyshetkellä Armstrong ja Aldrin olivat jo suorittaneet ensimmäisen kuukävelyn ja olivat Kuun pinnalla valmistautumassa kuumoduulin nousuun.
Neuvostoliitto julkaisi amerikkalaisille luotaimen lentosuunnitelman varmistaakseen, että se ei törmää Apollo 11:n kanssa ja tämä oli ensimmäisiä esimerkkejä Yhdysvaltojen ja Neuvostoliiton avaruusyhteistyöstä.
Lofotposten

| Lofotposten |
| --- | --- |

Lehtityyppi:  sanomalehti
Kustantaja:  Amedia
Levikki:  7 294 (2020)
Perustettu:  1896
Päätoimittaja:  Jan Eivind Fredly
Kotikunta:  Vågan ja Vestvågøy
Kotimaa:  Norja
Ilmestymistiheys:  4 krt/vko
Kieli:  norja
Aiheesta muualla
Kotisivu
Lofotposten on norjalainen vuonna 1896 perustettu sanomalehti, jolla on toimitukset Svolværissä Våganin kunnassa sekä Leknesissä Vestvågøyn kunnassa. Lehti ilmestyy neljästi viikossa ja kuuluu Amedia-konserniin.
Lehden entinen toimitus Leknesissä.
Aiheesta muualla

Lehden verkkosivut (norjaksi)
Luettelo liittovaltioista

Liittovaltiot
  Yhtenäisvaltiot
Tämä on luettelo liittovaltioista eli valtioista, jotka koostuvat useista itsehallinnollisista alueista (joita yleensä nimitetään osavaltioiksi), joilla on keskitetty liittovaltion hallinto.
Liittovaltiossa itsehallinnollisten osavaltioiden valtaa vähennetään perustuslaillisesti ja sitä ei voida vähentää keskitetyn hallinnon omalla päätöksellä. Yleensä liittovaltiot ovat monikulttuurisia tai kattavat laajan alueen. Osavaltioilla ei yleensä ole oikeutta erota yksipuolisella päätöksellä.
Luettelo

| Liittovaltio | Pääkaupunki | Hallinnollinen jako |
| --- | --- | --- |
|  Argentiina | Buenos Aires | maakunnat ja autonominen kaupunki |
|  Australia | Canberra |  osavaltiot ja territoriot |
|  Belgia | Bryssel | provinssit ja kieliyhteisöt |
|  Bosnia ja Hertsegovina | Sarajevo | entiteetit , kantonit ja liittokaupunki |
|  Brasilia | Brasília | osavaltiot ja liittopiirit  |
|  Etiopia | Addis Abeba | osavaltiot ja erityisalueet |
|  Etelä-Sudan | Juba | osavaltiot |
|  Intia | Delhi | osavaltiot ja  territoriot |
|  Irak | Bagdad | maakunnat |
|  Itävalta | Wien | osavaltiot |
|  Kanada | Ottawa | provinssit ja  territoriot |
|  Malesia | Kuala Lumpur | osavaltiot ja liittoterritoriot |
|  Meksiko | México | osavaltiot ja autonominen kaupunki |
|  Mikronesia | Palikir | osavaltiot    |
|    Nepal | Katmandu | maakunnat |
|  Nigeria | Abuja | osavaltiot ja  pääkaupunkiterritorio |
|  Pakistan | Islamabad | provinssit, territoriot ja itsehallintoalueet |
|  Saint Kitts ja Nevis | Basseterre | osavaltiot |
|  Saksa | Berliini | osavaltiot |
|  Somalia | Mogadishu | osavaltiot |
|  Sudan | Khartum | osavaltiot |
|  Sveitsi | Bern | kantonit |
|  Venäjä | Moskova | liittovaltiosubjektit |
|  Venezuela | Caracas | osavaltiot, pääkaupunkialue ja liittovaltiollinen alue |
|  Yhdysvallat | Washington D.C. | osavaltiot, liittopiiri ja territoriot |
|  Yhdistyneet arabiemiraatit | Abu Dhabi | emiraatit |
Lintjärvi

| Lintjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′51″N, 26°51′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  Lintoja Rapojärvi–Haukkajärveen 
Järvinumero:  14.182.1.006
Mittaustietoja
Pinnankorkeus:  69,1 m  
Pituus:  720 m  
Leveys:  280 m  
Rantaviiva:  1,675 km  
Pinta-ala:  13,831 ha  
Saaria:  ei saaria 
 fiLintjärvi 
Lintjärvi  on Kymenlaaksossa Kouvolan Valkealassa, Toikkalassa sijaitseva järvi.
Maantietoa

Järven pinta-ala on 13,8 hehtaaria, se on 700 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Järven vedenpinnan korkeus on 69,1 metriä mpy.
Lucia Nifontova

Lucia Nifontova 1930-luvun alussa
Lucia Nifontova (ven. Любовь Андреевна Нифонтова, Ljubov Andrejevna Nifontova; 30. elokuuta 1913 Helsinki – 6. huhtikuuta 1987 Helsinki) oli suomalainen balettitaiteilija.
Henkilöhistoria

Lucia Nifontovan vanhemmat olivat Andrei Nifontov ja Alexandra Grönroos ja puoliso vuodesta 1938 piirisihteeri Eero Saurama. Nifontova opiskeli tanssitaidetta Pariisissa, Lontoossa ja Monte Carlossa ja oli kiinnitettynä Suomalaiseen oopperaan 1927–1935 ja 1938–1940, Monte Carlon baletin solisti hän oli 1935–1938. Nifontova oli Suomen ensimmäinen Prima ballerina assoluta, joka aloitti esiintymisen jo 12-vuotiaana. George Gé, Senta Will, Mary Paischeff ja Elisabeth Apostoli olivat hänen kotimaisia opettajiaan, mutta hänellä oli myös huomattavia ulkomaisia opettajia. Arvo Martikainen oli Nifontovan työtoveri sekä kotimaassa että ulkomailla.
1920-luvulta 1950-luvulle Nifontova esiintyi myös suomalaisissa elokuvissa. Vuonna 1955 hänet palkittiin Pro Finlandia -mitalilla.
Elokuvaroolit

1929 – Mustat silmät
1931 – Jääkärin morsian
1934 – Minä ja ministeri
1942 – Kenttäpostia
1950 – Suomalaista balettia
Aiheesta muualla

Kuvia tai muita tiedostoja aiheesta Lucia Nifontova Wikimedia Commonsissa
Lucia Nifontova Elonetissä.
Lukuseurat

Lukuseurat olivat 1700- ja 1800-luvulla toiminut organisaatiomuoto, jota pidetään yleisten kirjastojen esimuotona. Lukuseurat olivat eräänlaisia osuustoiminnallisia yrityksiä, joiden tarkoituksena oli hankkia luettavaa jäsenilleen, jotka sitten kierrättivät kirjoja keskenään. Aloitteentekijöinä olivat virkamiehet, vapaiden ammattien harjoittajat ja porvarit.
Lukuseuroja oli kokonainen kirjo löyhistä muutaman ihmisen piireistä aina satoja jäseniä kattaviin seurapiiriklubeihin. Lukuseurat olivat yksi niistä keinoista, joilla ihmiset koettivat saada tarpeeksi lukemista köyhtymättä ja löytää yhteyden muihin lukeviin ihmisiin.  Lukuseurat olivat myös ensimmäisiä säätyrajojen ylittäviä yhdistystoiminnan muotoja.  Lukuseurojen ja lukuhalun, saksaksi Leselust, samanaikaista nousua on pidetty merkittävänä lukemiseen liittyvänä tekijänä 1700-luvun lopulla.
Benjamin Franklinin Philadelphiassa 1731 ideoimaa kirjastoa (Library Company of Philadelphia) on arvailtu yhdeksi lukuseurojen kantamuodoksi, mutta samantapaisia oli Euroopassakin. Laajamittaisena lukuseurat olivat ennen kaikkea saksalainen ja anglosaksilainen ilmiö.  Varsinaiset käytännön esimerkit Pohjoismaihin saatiinkin Saksasta, jossa ensimmäiset lukuseurat (Lesegesellschaft) perustettiin 1700-luvun alussa.  Ruotsissa lukuseurojen (läsesällskap) kukoistusaika oli 1770- ja 1780-luvuilla. Ensimmäinen suomalainen lukuseura perustettiin Vaasaan vuonna 1794.
Luna 11

| Luna 11 |
| --- | --- |
Alkuperäinen nimi:  Луна-11
 Luna-11
Tehtävätyyppi:  satelliitti
Kohde:  Kuu
Laukaisu:  24. elokuuta 1966 kello 08.09.00 UTC Baikonurin kosmodromi
COSPAR ID::  1966-078A
Luna 11 (ven. Луна-11) oli toinen Kuuta kiertävä venäläinen luotain Luna 10:n jälkeen. Kuuluotain laukaistiin 24. elokuuta 1966 Baikonurin avaruuskeskuksesta. Se asettui kiertämään Kuuta (tarkastelupaikasta/lähteestä riippuen) 27. elokuuta–28. elokuuta 1966.
Kuun kierto toteutettiin käyttäen rataa, joinka inklinaatio oli 27 astetta ja kiertoaika 178 minuuttia. Radan matalin kohta oli 1,09  ja kaukaisin 1,69 kertaa Kuun säteen (1 738 km) etäisyydellä Kuusta tai 160 km ja 1200 kilometriä pinnalta. Luotaimen akut loppuivat 1. lokakuuta 1966. Tätä ennen Luna 11 lähetti 137 radiolähetystä ja kiersi 277 kertaa Kuun.
Venäläislähde ilmoittaa luotaimen painon (AMS) olleen 1 640 kilogrammaa, yhdysvaltalaislähteen mukaan massa oli 3 616 kg.
Luotaimen televisiokamera ei toiminut, koska asennonsäätörakettiin oli mennyt jokin sirpale tukkeeksi, mutta muut laitteet toimivat hyvin.
Aiheesta muualla

Luna - Exploring the Moon (englanniksi) (zarya.info) (Internet Archive)
Linden (New Jersey)

| Linden |
| --- | --- |
 Linden Unionin piirikunnan kartalla.
 Linden
 Koordinaatit: 40°37′38″N, 74°14′11″W 
Valtio:   Yhdysvallat
Osavaltio:  New Jersey
Piirikunta:  Union
Väkiluku (2010):  40 499
 
 linden-nj.gov 
Infobox OKVirheellinen NIMI-arvo: 
Linden on kaupunki Yhdysvaltojen New Jerseyn osavaltiossa Unionin piirikunnassa. Sen asukasluku oli vuoden 2010 väestönlaskennan mukaan 40 499.
Maantiede

Linden sijaitsee New Jerseyn osavaltiossa Unionin piirikunnassa.
Historia

Nykyisen Lindenin kaupungin alueen alkuperäisasukkaita eli intiaaneja olivat lenapet. Lenapet harjoittivat alueella metsästystä ja liikkuivat sen kautta kalastusalueilleen. Vanhoista intiaanien kulkureiteistä tuli monien myöhempien pääteiden pohjia.
Linden perustettiin vuonna 1664, ja alun perin se oli osa Elizabethtownia. Kaupungin nykyisen nimen taustalla on useampia teorioita. Yhden mukaan nykyisen Park Avenuen varrella aikanaan asunut rouva Tenney ei pitänyt tien silloisesta nimestä Dark Lane, ja hän muutti sen Linden Roadiksi yksinkertaisesti vaihtamalla tiekyltin. Toisen teorian mukaan nimi on johdettu lehmuspuusta (linden). Lehmus on puolestaan liitetty saksalaisiin siirtolaisiin. Vanhan kylän keskus oli vuonna 1745 rakennettu Wheatsheaf Tavern.
Hallinnollisesti Lindenistä muodostettiin itsenäinen kokonaisuus vuonna 1861 ja kaupunki vuonna 1924. Nykyinen Linden oli pitkään maatalousaluetta, ja sen viimeinen maatila lopetti toimintansa vuonna 1960. Linden alkoi teollistua 1830-luvulla, kun sinne rakennettiin rautatie. Sittemmin kaupungissa toimivat esimerkiksi Standard Oil ja General Motors.
Talous

Kotitalouksien keskimääräiset vuosiansiot Lindenissä vuosina 2014–2018 olivat 68 870 USD ja henkilöä kohden 29 259 USD. 9,2 % väestöstä eli köyhyysrajan alapuolella.
Väestö

Kaupungin asukasluku oli vuoden 2010 väestönlaskennan mukaan 40 499 ja vuoden 2019 arvion mukaan 42 361. Kaupungin asukkaista 52,7 % oli taustaltaan valkoisia (latinot pois lukien 33,4 %), 31,2 % afroamerikkalaisia, 30,3 % latinoja mistä tahansa rodusta ja 3,4 % aasialaisia. 50,9 % kaupungin asukkaista puhui kotonaan jotakin muuta kieltä kuin englantia ja 34 % kaupungin asukkaista oli syntynyt ulkomailla.
Lindenin kartta.
Näkymä Lindeniin vuonna 1974.
Linden High School.
Luis Quinteiro Fiuza

Luis Quinteiro Fiuza.

Luis Quinteiro Fiuza (s. 26. kesäkuuta 1947 Vila de Cruces) on espanjalainen roomalaiskatolinen piispa. Hänet vihittiin papiksi Santiago de Compostelan arkkihiippakuntaan 27. kesäkuuta 1971 ja nimitettiin sen vihkipiispaksi sekä Fuerteventuran titulaaripiispaksi 23. huhtikuuta 1999. Piispaksi vihkiminen seurasi 19. kesäkuuta. Pääkonsekraattorina toimi Julián Barrio Barrio, jota avustivat Antonio María Rouco Varela ja Angel Suquía Goicoechea.
Quinteiro Fiuza sai 3. elokuuta 2002 nimityksen Orensen ja 28. tammikuuta 2010 Tui-Vigon piispaksi. Hänet asetettiin jälkimmäiseen virkaan 24. huhtikuuta 2010.
Live in Tokyo

| Live in Tokyo Queensrÿche |
| --- | --- | --- |

DVD-julkaisun tiedot
 Julkaistu: 1985
 Tyylilaji: heavy metal, hard rock
 Kesto: 48.30
 Levy-yhtiö: Sony Music
Queensrÿchen muut julkaisut
|   | Live in Tokyo 1985 |   |
Live in Tokyo on yhdysvaltalaisen metalliyhtye Queensrÿchen videotallenne vuodelta 1985. Se sisältää Tokiossa 5. elokuuta 1984 yhtyeen ensimmäisellä Japanin-kiertueella kuvatun ja äänitetyn konsertin. Sony julkaisi videon VHS- ja Laserdisc-formaatissa vain Yhdysvalloissa ja Japanissa.
Videon alkuperäinen painos on myyty loppuun eikä sitä ole julkaistu uudelleen DVD:llä. EMI julkaisi ääniraidat osana Queensrÿche-EP:n vuoden 2003 uusintapainosta.
Kappaleet

Nightrider
Prophecy
Deliverance
Child of Fire
En Force
Blinded
The Lady Wore Black
Warning
Take Hold of the Flame
Queen of the Reich
Kokoonpano

Chris DeGarmo – kitara
Eddie Jackson – basso
Scott Rockenfield – rummut
Geoff Tate – laulu
Michael Wilton – kitara
Aiheesta muualla

Discogs
Albumi Live in Tokyo Encyclopaedia Metallum -sivustolla (englanniksi)
Luna 18

| Luna 18 |
| --- | --- |
Alkuperäinen nimi:  Луна-18
 Luna 16 -luotain on samanlainen kuin myöhempi Luna 18.
Tehtävätyyppi:  laskeutuja/näytteenotto
Kohde:  Kuu
Laukaisu:  2. syyskuuta 1971 kello 13.40.40 UTC Baikonurin kosmodromi
Laukaisualus:  Proton
Massa:  5 600 kg
COSPAR ID::  1971-073A
Luna 18 (ven. Луна-18) oli neuvostoliittolaiseen Luna-ohjelmaan kuulunut miehittämätön avaruuslento. Luotain oli samanlainen kuin aiempi, onnistunut Luna 16-luotain.
Luna 18 laukaistiin 2. syyskuuta 1971 kello 13.40.40 UTC. Se asettui Kuun ympäri sadan kilometrin korkeudessa kulkevalle kiertoradalle viisi päivää myöhemmin 7. syyskuuta. Luotaimen oli tarkoitus laskeutua Kuuhun pehmeästi ja tuoda siitä näytteitä maahan. Alus aloitti laskeutumisen 11. syyskuuta ja suuntasi kohti Kuun pintaa. Laskeutuminen kuitenkin epäonnistui, ja Luna 18 syöksyi Kuun pintaan vuoristoiselle alueelle Mare Fecunditatisin lähelle kello 07.48 UT. Yhteys luotaimeen katkesi törmäyshetkellä.
Pääinstrumentit

Stereokamerat
Robottikäsi näytteiden kaivamiseen
Säteilynilmaisin
Korkeusmittari
Luis Perea

Luis Perea on seuraavien henkilöiden nimi:
Luis Alberto Perea (s. 1986), kolumbialainen jalkapalloilija
Luis Amaranto Perea (s. 1979), kolumbialainen jalkapalloilija
Luis Carlos Perea (s. 1963), kolumbialainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luis Perea”, voi hakea sivunnimihaulla, laajalla sivunnimihaulla tai tekstihaulla.
Luettelo Mauritiuksen kaupungeista

Port Louis
Tämä on luettelo Mauritiuksella sijaitsevista kaupungeista.
Port Louis
Curepipe
Mahébourg
Quatre Bournes
Tamarin
Belle Mare
Vacoas
Phoenix
Grand Bay
Triolet
Beau Bassin
Rose Hill
Bel Air
Chemin Grenier
Flic en Flac
Luis Posada Carriles

Luis Posada Carriles
Luis Posada Carriles (15. helmikuuta 1928 Cienfuegos – 23. toukokuuta 2018 Miami, Florida) oli Venezuelan kansalainen, jonka epäillään syyllistyneen terrori-iskuihin ja jonka luovuttamista Venezuela on pyytänyt sekä kuubalaiset mielenosoittajat vaatineet presidenttinsä Fidel Castron johdolla. Posada oli CIA:n palkkalistoilla 1960-luvulta vuoden 1976 puoliväliin asti.
Luis Posada pakeni venezuelalaisesta vankilasta 1985, jossa hän sovitti rangaistusta terrorismista. Syyttäjä oli vaatinut jutun uudelleenkäsittelyä. Huhtikuussa 2005 Posada pyysi poliittista turvapaikkaa Yhdysvalloista.
Häntä epäillään:
yhdessä Orlando Boschin kanssa osuudesta Guyanasta nousseen ja Barbadoksen ilmatilassa tuhoutuneen Air Cubanan lennolla CU-455 olleen DC 8-40 -matkustajalentokoneen räjäytykseen 6. lokakuuta 1976, missä kuoli 73 ihmistä;
osallisuudesta terrori-iskuihin kuubalaisia turistikohteita vastaan mm. 1997, jolloin yksi italialainen sai surmansa;
salaliitosta Kuuban presidentti Fidel Castroa vastaan, mistä hän sai tuomion v. 2000, joskin hänet armahdettiin myöhemmin Panamassa.